**INFORMACIJSKI SISTEM ZA ČUVANJE DOMAČIH ŽIVALI**

(Projektna naloga pri predmetu Sistemi III)

**OPREDELITEV PROBLEMA**

Mnogo lastnikov domačih živali, se pogosto srečuje s problemom “Kako poskrbeti za domačo žival, ko nas (lastnikov) ni doma?” Takšno vprašanje se nam poraja po glavi prav pogosto in predstavlja večji problem, kot si predstavljamo. Lastniki domačih živali se zato nagibajo k različnim rešitvam. Nekateri se obrnejo na sorodnike, prijatelje in znance, na koncu pa celo na kakšen hotel za živali, ki pa je praviloma drag. Domača žival je lahko sama doma nekaj ur, ne pa več dni, ko gremo, na primer, na službeno potovanje in ne moremo svojega ljubljenčka vzeti zraven. Nekateri svoje ljubljenčke tudi pustijo doma prepuščene same sebi, kar pa lahko prinese dodatne težave, saj lahko živali povzročijo veliko škodo.

Eno izmed rešitev problema predstavlja informacijski socialni sistem imenovan PetBnB, ki skrbi zato, da se lahko ljudje na spletno stran prijavijo kot varuške in lahko lastnik domače živali med njimi izbira glede cene, lokacije in opisa osebe, ki bi pazila njihovega ljubljenčka. Spletna stran je predvsem za lastnike psov.

Kot vzorčni primer pri predmetu Sistemi III – informacijski sistemi, želim postaviti sistem, ki nam bo omogočal komunikacijo z lastniki in poskrbel zato, da se bodo ljudje lahko med sabo dogovorili za oskrbo in druženje z domačimi živalmi. Implementiral bi tudi sistem za ocenjevanje tako lastnikov, kot njihovih živali. Gre zgolj za posredniško storitev med lastniki živali, ki iščejo varstvo za njihove ljubljenčke in komerkoli, ki je to pripravljen storiti.

**ŠTUDIJA IZVEDLJIVOSTI**

Problem je s tehničnega vidika dokaj enostaven, saj ga lahko implementiramo kot spletno stran ali aplikacijo. Za delovanje potrebujemo zgolj spletni strežnik in podatkovno bazo. Celoten projekt je lahko postavljen na odprto-kodnih rešitvah in ne predstavlja potrebe po izdatnem financiranju projekta. Projekt omogoča cenejšo storitev, saj ponuja posredniško storitev za čuvanje domačih živali kot hotel za živali in temu podobne storitve, kar kaže na izdatno ekonomsko upravičenost projekta. Sistem je organizacijsko spremenljiv, saj zaradi preprostosti do uporabnikov ne zahteva posebne prilagoditve in je preprost sistem za uporabo.

**POIZVEDBA**

Sistem za čuvanje domačih živali mora uporabnikom omogočati naslednje funkcionalnosti:

1. Sistem uporabnikom omogoča prijavo na spletno stran in izpolnitev obrazca. Najprej uporabnik izpolni svoje osebne podatke, nato opiše in pove kakšno domačo žival ima (kako je velika, težka, kakšno nego zahteva,...). Oseba, ki je pripravljena skrbeti za živali označi kdaj je prosta in kdaj ima čas paziti domačo žival na podanem koledarju.
2. Na glavni spletni strani, ko hočemo poiskati varstvo za našo domačo žival se nam na začetku prikaže možnost izbire lokacije, ko je lokacija izbrana se nam prikažejo uporabniki, ki želijo paziti živali, ki so v našem mestu ali kraju.
3. Prikazani profili uporabnikov vsebujejo njihov kontakt, opis in koledar. Na strani profila se tudi prikažejo mnenja drugih uporabnikov, ki so jih napisali uporabniki, ki so že imeli žival v varstvu pri tem uporabniku.
4. Registrirati se morajo vsi uporabniki, ki si želijo paziti domače živali. Ostalim uporabnikom se ni treba registrirati, saj gre zgolj samo za posredništvo med ljudmi.

*Slika 1: Diagram toka podatkov*

Uporabnik, ki pazi živali

IS za čuvanje domačih živali

Uporabnik, ki potrebuje varstvo